【戰況R7】快過金鎗！禪勝輝煌造今季1600最快末段W！
2024年05月11日 16:30
東網電視
更多新聞短片
第7場二班田草1600米，中國香港欖球總會盃，步速唔算快，入到直路前面「亞機拉」輕磅透出，以為可以到喇，但今季跑打吡跑第6嘅「禪勝輝煌」，末段狂撻後勁，竟然爆一段21秒91反先「亞機拉」捧盃，呢個末段係今季田草1600米最快拉士，比同倉馬王「金鎗六十」今季贏香港一哩錦標22秒21更快，睇嚟「禪勝輝煌」跑番一哩真係最勁！是場跑第3、4名，係蕭家另一匹「笑哥兒」及掛頭牌的「中華盛景」。
今日連番受挫嘅呂健威，終於贏番場W去到54W，威哥表示「禪勝輝煌」今季表現準繩，馬匹今季大熟大勇，隻馬最佳跑法都係均速再慢慢追上，而打吡步速快，隻馬跟太前，以致末段力弱。下個月有場1600米三級賽獅子山錦標，都係考慮範圍之內。
第7場賽果：7-8-9-1
二重彩賽果：7-8(最後賠率27)